মূলত কাজটি হচ্ছে মাই অটোমেটেড কনভার্সেশন কোচ (মাক) এবং লাইভ ইন্টারঅ্যাকটিভ সোশ্যাল স্কিলস অ্যাসিসটেন্ট (লিসা) প্রোগ্রাম নিয়ে। এ দুটি প্রোগ্রাম তাৎক্ষণিকভাবে বলে দিতে পারে একজন মানুষ কথার মধ্যে কতবার আমতা আমতা করেছেন বা কথা বলার ক্ষেত্রে আটকে গেছেন। এছাড়াও যন্ত্রটি বলতে পারবে কথা বলার সময় তার শারীরিক অঙ্গভঙ্গি স্বাভাবিক ছিল কিনা বা তার শব্দ প্রক্ষেপণ কী যথাযথ ছিল কিনা? এমআইটি মিডিয়া ল্যাবে কাজ করার সময় এহসান প্রথমে বানান মাক, যা এমআইটির শিক্ষার্থীদের সাক্ষাৎকারে দক্ষতা বাড়াতে সাহায্য করে। পরে সেটিকে বিকশিত করে ভিন্নভাবে সক্ষম কিংবা অটিস্টিক ব্যক্তিদের সহায়তা করার জন্য তৈরি করেছেন লিসা।